text: [{"text_idx": "#000002", "text": "\u2013 Mentanarpolitisk stevnumi\u00f0 um at verja og fremja mentanarliga margfeldi\u00f0 hava sto\u0301ran ty\u0301dning fyri livikor og virksemi hja\u0301 lista- og mentanar\u00f8kinum sum heild, ta\u00f0 er ti\u0301 at fr\u00f8ast um, at F\u00f8royar taka undir vi\u00f0 sa\u0301ttma\u0301lanum, sigur landssty\u0301riskvinnan i\u0301 almanna- og mentama\u0301lum"}, {"text_idx": "#000004", "text": "\u2013 Mentanarpolitisk stevnumi\u00f0 um at verja og fremja mentanarliga margfeldi\u00f0 hava sto\u0301ran ty\u0301dning fyri livikor og virksemi hja\u0301 lista- og mentanar\u00f8kinum sum heild, ta\u00f0 er ti\u0301 at fr\u00f8ast um, at F\u00f8royar taka undir vi\u00f0 sa\u0301ttma\u0301lanum, eins og flest \u00f8ll lond i\u0301 heiminum longu hava gj\u00f8rt, sigur Siri\u00f0 Stenberg, landssty\u0301riskvinna i\u0301 almanna- og mentama\u0301lum."}, {"text_idx": "#000005", "text": "Yvirskipa\u00f0a endama\u0301li\u00f0 vi\u00f0 sa\u0301ttma\u0301lanum er at tryggja londunum r\u00e6ttin at reka mentanarpolitikk i\u0301 egnum landi, at verja mentanarliga margfeldi\u00f0 og a\u0301sanna ty\u0301dningin, i\u00f0 mentanarligt margfeldi hevur fyri grundleggjandi mannar\u00e6ttindi. Harafturat er endama\u0301li\u00f0 at fremja mentanarligt samstarv tv\u00f8rtur um landam\u00f8rk og fremja samstarv og samhaldsfesti vi\u00f0 menningarlond til gagns fyri alt heimssamfelagi\u00f0."}, {"text_idx": "#000007", "text": "Tilt\u00f8k, i\u00f0 sa\u0301ttma\u0301lapartarnir fremja, kunnu millum anna\u00f0 fevna um lo\u0301gga\u0301vu a\u0301 mentanar\u00f8kinum, vinnu- og t\u00e6nastufremjandi tilt\u00f8k, stu\u00f0ulskipanir, i\u00f0 fremja margfeldi, til listafo\u0301lk, mi\u00f0lar og i\u0301verkseting. Sa\u0301ttma\u0301lapartarnir ver\u00f0a eggja\u00f0ir til at skapa go\u0301\u00f0ar umst\u00f8\u00f0ur og at stu\u00f0la skapandi virkseminum hja\u0301 listafo\u0301lkum, og vi\u0301st ver\u00f0ur i\u0301 hesum sambandi serliga a\u0301 kvinnur, minnilutar og upprunafo\u0301lk."}, {"text_idx": "#000008", "text": "Samb\u00e6rt UNESCO eru mentanarligu og kreativu vinnurnar millum skjo\u0301tast vaksandi sektorar i\u0301 heiminum. Mentanarligi sektorurin svarar fyri 6,1 % av heimsbu\u0301skapinum, og 30 mio\u0301. fo\u0301lk, serliga ung fo\u0301lk, starvast innan \u00f8ki\u00f0. Vi\u0301st ver\u00f0ur eisini til heimsma\u0301lini, har mentanarligu og kreativu vinnurnar eru avgerandi fyri at r\u00f8kka ma\u0301lunum um ein javnari alheims bu\u0301skap."}, {"text_idx": "#000009", "text": "I\u0301 dag hava 195 lond umframt ES tiki\u00f0 undir vi\u00f0 UNESCO-sa\u0301ttma\u0301lanum. Undirt\u00f8ka fyri UNESCO-sa\u0301ttma\u0301lanum er harafturat ein fortreyt fyri limaskapi i\u0301 ES-samstarvs\u00e6tlanini Creative Europe 2021-2027, i\u00f0 veitir stu\u00f0ul til listaligar og mentanarligar verk\u00e6tlanir umframt verk\u00e6tlanir innan kreativar vinnur. Ta\u00f0 var f\u00f8royska UNESCO-nevndin, sum upprunaliga heitti a\u0301 landssty\u0301ri\u00f0 um at fa\u0301a UNESCO-sa\u0301ttma\u0301lan settan i\u0301 gildi fyri fyri F\u00f8royar."}, {"text_idx": "#000010", "text": "Innihaldi\u00f0 i\u0301 sa\u0301ttma\u0301lanum er mentama\u0301l, men av ti\u0301 at talan er um at F\u00f8royar taka undir vi\u00f0 einum altjo\u0301\u00f0a sa\u0301ttma\u0301la, heitti Siri\u00f0 Stenberg, landssty\u0301riskvinna i\u0301 mentama\u0301lum, a\u0301 H\u00f8gna Hoydal, landssty\u0301rismann i\u0301 uttanri\u0301kis- og vinnuma\u0301lum, um at leggja uppskoti\u00f0 til samtyktar fyri L\u00f8gtingi\u00f0."}]